***Slither.io*** er et MMO nettleserbasert onlinespill utviklet av Steve Howse i 2016. I spillet kontrollerer spillere en slangeavatar, som spiser flerfargede baller fra andre spillere og dukker opp naturlig i spillmiljøet, og vokser når slangen spiser disse. Målet i spillet er å ha den lengste slangen på serveren. Spillet ligner *Agar.io* fra 2015 og det klassiske arkadespillet *Snake*. Spillet ble populært etter at flere kjente youtubere, blant annet PewDiePie, spilte det. iOS- og nettleserversjonen kom ut 26. mars 2016, mens Androidversjonen kom ut 27. mars 2016. Det toppet App Store «mest kjøpte»-liste kort tid etter det ble sluppet ut.

Spillet
-------

Målet i spillet er å kontrollere og bevege en slange rundt i en arena, spise de fargede ballene for å bli større, i tillegg til å beseire de andre spillerne, for å ende opp med en så stor slange som mulig. Hvis en spillers slanges hode kolliderer med en annen slange, taper spilleren og må starte på nytt. Den beseirede slangen gjøres så om til flere fargede baller som kan spises opp av andre spillere. Disse ballene som blir igjen får samme fargen som slangen som døde. Det kan også dukke opp baller fra andre slanger. I spillet kan man akttivere en «boost mode». Når denne er aktivert går slangen fortere, men den mister masse og lengde, i tillegg at man og legger fra seg flere baller. Dette kan være nyttig for å unngå å bli beseiret av andre spillere, men kan koste en senere i spillet.

Det er også en ytre grense som begrenser spillere til å spille innenfor den runde arenaen. Kolliderer man med denne grensen, taper man spillet, men slangen vil ikke forvandles til flere baller. Derfor brukes ofte kantene til arenaen for å lure andre spillere inn mot grensene.

Mottagelse
----------

Spillet nådde toppen på App Store innen gratiskategorien i flere regioner, blant annet USA og Storbritannia. Patricia Hernandez fra *Kotaku* kommenterte at spillet var lett å begynne å spille og likt *Agar.io*, som hun mente forklarte *Slither.io*s popularitet. Hun bemerket også at spillet hadde et høyt tempo. *Boing Boing* sammenlignet spillet med *Osmos* fra 2009. Brandt Ranj fra *Business Insider* sa at spillet hadde tung lag til tider, så var spillet likevel ganske underholdende.

Referanser
----------

1. 1 2  «slither.io - Android app on AppBrain». *www.appbrain.com*. Besøkt 27. desember 2016.
2. ↑  «slither.io on the App Store». *App Store*. Besøkt 14. mai 2016.
3. 1 2 3 4  Hernandez, Patricia. «Slitherio, YouTube's Hottest New Game, Is More Fun Than It Has Any Right To Be». *Kotaku* **(engelsk)**. Besøkt 14. mai 2016.
4. ↑  Hernandez, Patricia. «Slitherio, YouTube's Hottest New Game, Is More Fun Than It Has Any Right To Be». *Kotaku* **(engelsk)**. Besøkt 27. desember 2016.
5. ↑  «Slither.io tops free iPad charts in the UK». *MCV UK*. Besøkt 27. desember 2016.
6. 1 2  Brandt Ranj (30. april 2016). «Slither.io». *Business Insider*. Besøkt 27. desember 2016.
7. ↑  «8 tips and cheats for App Store smash Slither.io». *Pocket Gamer*. 3. mai 2016. Besøkt 27. desember 2016.
8. ↑  «Top apps and games: slither.io, all the Lifelines and, of course, Exploding Kittens». *Montreal Gazette* **(engelsk)**. 4. mai 2016. Besøkt 27. desember 2016.
9. ↑  «Top Apps on iOS Store, United States, Games, May 14, 2016». *App Annie*. Besøkt 27. desember 2016.
10. ↑  «Slither.io tops free iPad charts in the UK». *MCV UK*. Besøkt 27. desember 2016.
11. ↑  «Slither.io is an addictive mutiplayer snake game». *Boing Boing*. Besøkt 27. desember 2016.

Eksterne lenker
---------------

* (en) Offisielt nettsted Rediger på Wikidata

* (en) Slither.io – kategori av bilder, video eller lyd på Commons Rediger på Wikidata

Portal: Videospill